રાફેલ મામલે કરાયેલી પીઆઈએલ પર સુનાવણી કરતા સુપ્રીમ કોર્ટે કેન્દ્રને કોઈ નોટિસ આપ્યા વગર આ વિગતો જણાવવા આદેશ કર્યો છે. ચીફ જસ્ટિસ રંજન ગોગોઈ, જસ્ટિસ એસકે કૌલ અને જસ્ટિસ કેએમ જોસેફની બેન્ચે સ્પષ્ટ જણાવ્યું કે તેઓ ડિફેન્સ ફોર્સ માટે રાફેલ વિમાનોની યોગ્યતા પર કોઈ મત નથી જણાવી રહ્યા. બેન્ચે કહ્યું કે, ‘અમે કેન્દ્રને નોટિસ નથી જાહેર કરી રહ્યા, અમે ફક્ત નિર્ણય લેવા અંગેની પ્રક્રિયાની કાયદેસરતાથી સંતુષ્ટ થવા માગીએ છીએ.’ બેન્ચે એમ પણ ઉમેર્યું કે, તેઓ રાફેલની ટેક્નિકલ વિગતો અને કિંમતો વિશે માહિતી નથી માગી રહ્યા.